Selle salliga läks tunduvalt kauem aega ja sellest tulenevalt jäid mõned viimaste ridade silmused hoopiski juulikuu ralliarvestust ootama.    Kasutasin sellele sallile ära oma kaua aega vedelenud meriinovillase lõnga. Ja kuna nuppude kudumise kogemus tollest lõngast oli viletsam kui halb, siis otsustasingi, et tuleb teha mingi lihtsamat sorti muster.    Varrasteks oli seekord nr.2,5 ja mingil hetkel tundus mulle küll, et see ei saa mitte kunagi valmis. Mustrilehelt chart 2 sai läbikootud 11 korda. Mõõtudeks tuli 186 x 92 cm.